Helsingør Kommune Oktober 2018.

Center for Borgerservice, IT og Digitalisering

**Egenbetaling for ophold i dagtilbud, SFO og fritidsklub fra 1.1.2019.**

|  |  |  |  |
| --- | --- | --- | --- |
|  | Bruttodriftsudgifter | Tilskud | Egenbetaling |
|  | 11 måneder | 11 måneder | 11 måneder |
| Integrerede inst. 0-2 årige | Kr. 13.640 | Kr. 10.230 | Kr. 3.410 |
| Integrerede inst. fra 3 år \* | Kr. 7.200 | Kr. 5.400 | Kr. 1.800 |
| Nyrup vuggestueafd. | Kr. 13.640 | Kr. 10.230 | Kr. 3.410 |
| Børnehaven Stokrosen og  Nyrup | Kr. 7.200 | Kr. 5.400 | Kr. 1.800 |
| Helsingør Børneasyl | Kr. 5.660 | Kr. 4.245 | Kr. 1.415 |
| SFO | Kr. 2.743 | Kr. 1.303 | Kr. 1.440 |
| Fritidsklub | Kr. 2.025 | Kr. 1.620 | Kr. 405 |

Egenbetalingen opkræves over 11 måneder. Juli måned er betalingsfri.

Taksten for frokostordning for børnehavebørn er kr. 556,00 pr. måned. Fra 1.8.2019 stiger frokostordningen til kr. 660,00 pr. måned.

\* For børn indmeldt i integrerede institutioner betales der 0 – 2 års takst til den 1. i den måned de fylder 3 år.

Reglen for søskendetilskud er, at der betales fuld pris for den plads som udløser det højeste tilskud, hvorefter der ydes 50 % rabat til efterfølgende pladser, dog ikke klubpladser.

Vedrørende lukkedage henvises til Helsingør Kommunes hjemmeside.

Ved udmeldelse skal du være opmærksom på, at der er 1 måneds opsigelse regnet fra den dag udmeldelsen er registreret i Digital Pladsanvisning.

Der opkræves gebyr ved udsendelse af rykkerskrivelse. Ved manglende betaling, kan der modregnes i Børne- og ungeydelsen.

Indtægtsgrænsen for økonomisk fripladstilskud fra 1. januar 2019 er kr. 551.700. For at få 100 % fripladstilskud skal husstandsindkomsten være under kr. 177.601. (Husstandsindkomsten er den aktuelle månedlige indkomst omregnet til årsindkomst). Indtægtsgrænserne forhøjes med kr. 7.000 for hvert hjemmeboende barn under 18 år udover det første hjemmeboende barn. For enlige forsørgere forhøjes grænsen med kr. 62.139.

Fripladstilskuddet bliver automatisk genberegnet hver måned og derudover vil der være en årlig efterregulering.

Økonomisk fripladstilskud skal søges på Digital Pladsanvisning, som du finder på Helsingør Kommunes hjemmeside.